stanford-oval/wikipedia huggingface dataset:
Doodle Jump

| Doodle Jump |
| --- | --- |
 Doodle Jumpin logo
Kehittäjä:  Lima Sky
Julkaisija:  Lima Sky
Jakelija:  App Store ja Google Play
Pelisarja:  Doodle Jump
Julkaistu:  iOS   6. huhtikuuta 2009   Android   2. maaliskuuta 2010   Symbian   1. toukokuuta 2010  Windows Phone 7  1. kesäkuuta 2011 Windows Phone 8 21. elokuuta 2013 Xbox 360 28. kesäkuuta 2013 Nintendo 3DS/DS 29. lokakuuta 2013
Lajityyppi:  Tasohyppely
Pelimuoto:  Yksinpeli, moninpeli (samalla laitteella)
Ikäluokitus:  PEGI: 3+
Alusta:  iOS, Android, BlackBerry, Symbian, Samsung Mystic
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Doodle Jump on Lima Sky:n kehittämä amerikkalainen liikkeentunnistuksella varustetuille laitteille kehitetty videopeli, joka julkaistiin maailmanlaajuisesti iOS:lle 6. huhtikuuta 2009 ja myöhemmin Androidille, BlackBerrylle, Symbianille ja Samsung Mysticille. Lima Sky ilmoitti 25. kesäkuuta 2010, että pelillä oli yli 5 miljoonan euron myyntivoitot.
Pelissä on nelijalkainen olento jota kutsutaan Doodleriksi. Peli on saanut Ovi Kaupassa viisi tähteä.
Pelaaminen

Pelissä Doodler pitää saada pomppimaan ylöspäin erilaisille laatoille putoamatta. Doodler liikkuu pelilaitetta kallistamalla haluttuun suuntaan. Pelaaja voi saada lyhyen ajan lisänopeutta erilaisten esineiden avuilla: propellihattu, raketti, rakettireppu, jousi ja trampoliini. Hirviöitä ja ufoja voi ampua klikkaamalla ruutua. Pelissä on myös ennätyslista, jolle kymmenen parasta pelissä tehtyä tulosta pääsevät. Jokaisella pelaajalla on myös lista henkilökohtaisista ennätyksistään, peliaika, pelattujen pelien määrä sekä monia muita merkintöjä osiossa scores&achievements.
Pelaaminen > Laatat

Pelissä Doodlerin pitää liikkua ylös eri värisillä laatoilla. Värit saattavat vaihdella teemasta riippuen.
| --- | --- |
Vihreä: Normaali laatta. Se ei liiku, ja se kestää rajattoman määrän hyppyjä.
Sininen: Liikkuu oikealle ja vasemmalle.
Harmaan sininen: Liikkuu ylös ja alas.
Ruskea: Ei kestä hyppämistä, vaan hajoaa siitä, aiheuttaen Doodlerin tippumisen.
Keltainen: Hajoaa joko itsestään muuttuessaan punaiseksi tai kahdesta siihen kohdistuneesta hypystä.
Valkoinen: Kestää vain yhden hypyn.
Värisevä keltainen: Vaihtavat paikkaa aina Doodlerin hypätessä yhdelle niistä.
Värisevä valkoinen: Katoavat niiden päälle hypättäessä ja ylemmäs ilmestyy seuraava.
Pelaaminen > Apuvälineet

Pelissä on myös apuvälineitä, jotka on sijoitettu joko vihreälle tai siniselle laatalle. Apuvälineitä ovat:
| --- | --- |
Propellihattu: Nopeuttaa Doodlerin etenemistä. Tämän aikana ei tarvitse edetä laattoja pitkin.
Rakettireppu: Nopeuttaa Doodlerin etenemistä, samoin kuin propellihattu, tosin pidemmälle matkalle. Rakettireppu on myös nopeampi kuin propellihattu.
Jousi: Pidentää Doodlerin hyppymatkaa. Vaikka käyttäisi jousta, Doodlerin täytyy edetä laatoja pitkin.
Suojakilpi: Toimii suojana ufoja ja hirviöitä vastaan.
Ampuminen: Doodler voi milloin vain ampua kärsästään, osuma tuhoaa ufot ja hirviöt.
Raketti: Doodler menee raketin kyytiin, ja raketti kuljettaa sitä jonkun matkaa.
Trampoliini: Pidentää Doodlerin hyppyä. Hypyn aikana Doodler tekee voltin.
Esteet

Alla on lista esteistä, joita tulee matkan varrella pelissä.
| Este | Toiminta |
| --- | --- |
Hirviöt: Hirviöt voi ampua, hyppiä ohi, välttää suojakilvellä tai hypätä niiden päälle. Joitakin hirviöitä täytyy ampua useammin kuin toisia. Peli loppuu, mikäli Doodler törmää hirviöön, tällöin Doodlerin pään ympärillä alkaa pyöriä tähtiä ja Doodler tippuu. Hirviöt ovat erilaisia teemasta riippuen.
Ufot: Ufon voi tuhota ampumalla sitä kerran tai hyppäämällä sen päälle. Ufon alla on säde, johon lentäminen lopettaa pelin.
Musta aukko: Mustaa aukkoa ei voi tuhota. Siihen osuminen lopettaa pelin.
Alla on vielä lista, jossa on eriteltynä tavat, joilla Doodler kuolee.
Pelin loppuminen

Peli loppuu mikäli pelin häviää. pelin häviää seuraavilla tavoilla:
Mikäli Doodler putoaa, esim. jos laatta hajoaa.
Mikäli Doodler törmää hirviöön.
Mikäli Doodler lentää mustaan aukkoon (reikä paperissa)
Mikäli avaruusoliot nappaavat Doodlerin.
Teemat

Pelissä on muutamia erilaisia teemoja tavallisen, ruutupaperitaustaisen ja yksinkertaisen teeman lisäksi. Näitä ovat:
| Teema | Kuvaus |
| --- | --- |
Talvi: Doodler on pukeutunut joulupukiksi, hirviöt ovat jouluteemaisia ja taustalla sataa lunta.
Hautausmaa: Doodler on pukeutunut hohtavaksi haamuksi, näyttö on tumma ja Doodler valaisee ympäröivän alueen.
Viidakko: Doodler on pukeutunut tutkijaksi, taustana on viidakko ja hirviöt perustuvat viidakon otuksiin. Joskus voi sataa ja ukkostaa.
Avaruus: Doodler on pukeutunut astronautiksi, taustana on avaruus. Hirviöt näyttävät alieneilta. Tässä teemassa on myös rakettiapuväline.
Jalkapallon MM: Doodler on pukeutunut jalkapalloilijaksi ja taustana on jalkapallokenttä. Hirviöt ovat muiden maiden pelaajia.
Vedenalainen: Doodler on pukeutunut laitesukeltajaksi. Hirviöt perustuvat vedenalaisiin eläimiin, kuten meduusoihin.
Halloween: Doodler on pukeutunut Franksteiniksi. Tausta on sama kuin hautausmaa-teemassa, mutta Doodlerilla ei ole valoa ympärillään. Taustalla on hämähäkinseittiä.
Japani: Doodler on pukeutunut ninjaksi. Tausta on punasävyinen ja tummahko. Teemassa voi kerätä kultaisia levyjä joilla voi ostaa erinäisiä lisävarusteita Doodlerille.
Karkkimaa: Doodler on pukeutunut pääsiäispupuksi. Tausta on sininen ja pääsiäistyylinen. Alhaalla on vihreää heinikkoa ja pääsiäismunia.
Pohjoisnapa: Doodler on pukeutunut eskimoksi. Maisema on vaaleasävyinen. Teräväpohjaisiin laattoihin alhaalta päin törmätessään Doodler kuolee.
Jouluinen "Special Edition": Doodler on pukeutunut erilaiseksi joulupukiksi kuin talvisessa teemassa. Teema eroaa perustalvi-teemasta sillä teema itsessään on sovellus. Teeman reunoilla on joulukuusia, jotka eivät voi lopettaa peliä.
Moninpeli

Moninpeliä voi pelata 2–8 ihmistä. Peliä ei voi moninpelata Internetin välityksellä tai usean laitteen välillä. Moninpeli on toteutettu siten, että pelaajat pelaavat vuorotellen samalla laitteella, ja korkeimman pistemäärän saanut voittaa pelin. Pelissä moninpelille on myös oma ennätyslistansa.
Hahmo

Doodler on pelissä esiintyvä kuvitteellinen hahmo, joka liikku hyppimällä. Peli on tehty näyttämään piirretyltä, ja sen taustana on ruutupaperi.
Hahmo > Ulkonäkö

Doodler on lähes kokonaan keltainen, nelijalkainen olento. Sillä on kaksi silmää pään samalla puolella, sekä kärsä joka kääntyy pään päälle, kun Doodler ampuu sillä tai sinne suuntaan mihin Doodler pelatessa kääntyy. Pään ja jalkojen välissä on kolme vihreää raitaa. Doodlerin vaatetus muuttuu teemojen mukaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Ferrari F2002

| Ferrari F2002 |
| --- | --- |

Talli:   Scuderia Ferrari
Suunnittelija(t):   Rory Byrne
Kuljettajat:   Michael Schumacher  Rubens Barrichello
Teknisiä tietoja
Renkaat:  B Bridgestone
Polttoaine:  Shell
Runko:  hiilikuitumonokokki
Moottori:  Ferrari 051/B/C V10
Kilpailuhistoria
Debyytti:  Brasilian Grand Prix 2002
Kilpailuja:  19
Voittoja:  15
Paalupaikkoja:  11
Nopeimpia kierroksia:  15
Palkintosijoja:  28
MM-pisteitä:  239
Valmistajien maailmanmestaruuksia:  2
Kuljettajien maailmanmestaruuksia:  2
Ferrari F2002 on Ross Brawnin, Rory Byrnen ja Paolo Martinellin suunnittelema auto, jolla Ferrari kilpaili kaudella 2002 ja kauden 2003 neljä ensimmäistä osakilpailua. Michael Schumacher sai ensimmäisenä käyttöönsä uuden F2002-mallin Brasilian GP:ssä ja molemmat kuljettajat saivat uuden auton käyttöönsä seuraavassa San Marinon osakilpailussa. Auto oli suorastaan ylivoimainen. Michael Schumacher voitti sillä 11 osakilpailua ja Rubens Barrichello neljä. Ferrari voitti kauden 2002 10 viimeistä osakilpailua.
Auto myytiin RM Sothebyn huutokaupassa yli 6,6 miljoonalla dollarilla vuonna 2019.
Entity

| Entity Origin |
| --- | --- | --- |

Studioalbumin tiedot
 Julkaistu: 7. kesäkuuta 2011
 Formaatti: CD, LP
 Tyylilaji: tekninen death metal
 Kesto: 36.31
 Levy-yhtiö: Nuclear Blast
Originin muut julkaisut
| Antithesis 2008 | Entity 2011 | Omnipresent 2014 |
Entity on yhdysvaltalaisen teknisen death metal -yhtyeen Originin viides studioalbumi. Se julkaistiin vuonna 2011 levymerkillä Nuclear Blast.
Kappaleet

Kaikki kappaleet säveltänyt ja sanoittanut Origin.
Expulsion of Fury – 2.50
Purgatory – 1.25
Conceiving Death – 4.00
Swarm – 2.15
Saligia – 6.52
The Descent – 1.31 (instrumentaali)
Fornever – 2.09
Committed – 1.56
Banishing Illusion – 1.41
Consequence of Solution – 7.09
Evolution of Extinction – 4.43
You Fail! – 3.15 (Digipakin bonuskappale)
Kokoonpano

Paul Ryan – kitara, laulu
Mike Flores – bassokitara, laulu
John Longstreth – rummut, idiofoni
Kokoonpano > Tuotanto

Robert Rebeck – äänittäjä, miksaaja
Colin Marston – masteroija
Colin Marks – kansikuva, layout
Arvostelut

Allmusic:
Imperiumi: 9/10
Metal Storm: 7.5/10
Metal Temple:
Metal Underground:
Aiheesta muualla

Albumi Entity Encyclopaedia Metallum -sivustolla (englanniksi)
Entity discogs.com -sivustolla
Elmeri Iivonen

| Elmeri Iivonen |
| --- | --- |

Henkilötiedot
Syntynyt: 18. tammikuuta 2004 (ikä 20) Loimaa, Suomi
Pesäpalloilija
Ulkopelipaikka:  lukkari
Sisäpelirooli:  vaihtaja
Seura:  Alajärven Ankkurit
Pelaajaura
Junioriseurat
–2023:  Loimaan Palloilijat Pöytyän Urheilijat Hyvinkään Tahko Alajärven Ankkurit
Ammattilaisjoukkueet
2020–:  Loimaan Palloilijat Alajärven Ankkurit
Elmeri Iivonen (s. 18. tammikuuta 2004 Loimaa) on suomalainen pesäpalloilija, joka edustaa Superpesis-joukkue Alajärven Ankkureita.
Ura

Iivonen on Loimaan Palloilijoiden kasvastti. Hän teki Ykköspesis-debyyttinsä 24. heinäkuuta 2020 vierasottelussa Haminan Paloillijoita vastaan. Iivonen löi ensimmäisen juoksunsa Ykköspesiksessä toisessa ottelussaan 1. elokuuta 2020 Oulun Lippoa vastaan. Iivonen siirtyi kaudeksi 2023 2+1-vuotisella sopimuksella Superpesis-joukkue  Alajärven Ankkureihin. Hän teki Superpesis-debyyttinsä 11. toukokuuta 2023 vierasottelussa Vimpelin Vetoa vastaan. Iivonen löi ensimmäisen juoksunsa Superpesiksessä 21. toukokuuta 2023 Koskenkorvan Urheilijoita vastaan.
Saavutukset

3 B-poikien Itä–Länsi-ottelua (2021, 2022, 2023)
Vuoden poikalukkari 2023
Muuta

Iivonen on pelannut nuorempana jääkiekkoa. Hänen isoveljensä Joona pelaa myös pesäpalloa.
FDDI

FDDI (engl. Fiber Distributed Data Interface) on optisiin siirtoyhteyksiin perustuva verkko (siirtotienä valokuitu). FDDI-protokolla perustuu Token Bussiin, joka on kuin väylämainen Token Ring, ja sen perinteinen nopeus on 100 Mbit/s. FDDI on loogisesti kandennettu rengas, mutta fyysinen topologia on tähtimäinen.
FDDI:n etuina ovat suuri kaistanleveys, pieni vaimennus sekä suoja sähkömagneettisia häiriöitä vastaan.  Pääasiassa sitä käytetään runkoverkkoratkaisuna, mutta se suunniteltiin kytkettäväksi suoraan työasemiin.
Ensimmäiset julkiset FDDI-kaupunkiverkot rakennettiin Suomessa 1990-luvun alussa. FDDI-verkot nykyaikaistetaan yleensä vaihtamalla ne Gigabit Ethernet -verkoiksi.
FED (kamera)

FED 2 Jupiter 8 -objektiivilla
FED 3 Industar 61 -objektiivilla
Saksalainen Leica II, jonka kopioita ensimmäiset F.E.D.:t olivat
F.E.D.-1, malli 4
FED on neuvostoliittolainen Harkovassa sijaitseva tehdas, joka valmisti kameroita vuosina 1934–1941 ja 1946–1990.
Kameroita tuotti aluksi Feliks E. Dzeržinskin mukaan nimetty Ukrainan neuvostotasavallan NKVD:n Lasten työkommuuni.
Tehdas sai alkunsa orpolasten työllistämisajatuksesta, joita oli Ukrainassa nälänhädän vuoksi runsaasti. Se kuului alun perin NKVD:lle, jonka edeltäjäorganisaation, Tšekan, oli Dzeržinski perustanut. Tehdasta johti Anton Makarenko, joka oli neuvostoliittolainen pedagogi.
Tehdas tunnetaan nykyisin nimellä Harkovan koneenrakennustehdas "FED" (ukr. Харківський машинобудівний завод "ФЕД").
Tehtaan ensimmäiset mallit olivat saksalaisen Leica II:n kopioita. Ukrainan valtakunnankomissariaatin aikana 1941 tuotanto keskeytyi ja tehdas tuhoutui. Tuotanto alkoi uudelleen 1946.
Fernando Navarro

| Henkilötiedot |
| --- | --- | --- | --- |
Koko nimi: Fernando Navarro Corbacho
Syntymäaika: 25. kesäkuuta 1982 (ikä 42)
Syntymäpaikka: Barcelona, Espanja
Pelipaikka: laitapuolustaja
Pituus: 176 senttimetriä
Seura
Seura: Deportivo La Coruña
Pelinumero: 3
Junioriseurat
1993–2000: Barcelona
Seurat
| Vuodet | Seura | O | (M) |
| 2000–2004 | Barcelona B | 71 | (0) |
| 2001–2006 | Barcelona | 21 | (1) |
| 2004 | → Albacete (laina) | 7 | (0) |
| 2005–2006 | → Mallorca (laina) | 33 | (1) |
| 2006–2008 | Mallorca | 73 | (1) |
| 2008–2015 | Sevilla | 203 | (0) |
| 2015– | Deportivo La Coruña | 60 | (0) |
Maajoukkue
| 2008 | Espanja | 2 | (0) |
 Seurajoukkueuran tilastot kattavat vain kansalliset sarjat, päivitetty 17. elokuuta 2017.
Fernando Navarro Corbacho (s. 25. kesäkuuta 1982 Barcelona, Barcelonan maakunta, Espanja) on espanjalainen jalkapalloilija. Hän on pelipaikaltaan vasen laitapuolustaja ja edustaa Espanjan pääsarjassa Primera Divisiónissa pelaavaa Deportivo La Coruñaa.
Ura

Navarro pelasi juniorina Trajanan ja Barcelonan joukkueissa. Ammattilaisuransa hän aloitti jälkimmäisen B-joukkueessa kaudella 2000–2001. Seuraavalla kaudella valmentaja Carles Rexach antoi hänelle tilaisuuden debytoida seuran edustusjoukkueessa. Tuolloin 19-vuotias Navarro pelasi ensimmäisen pääsarjaottelunsa 6. lokakuuta 2001 Deportivoa vastaan ja kaikkiaan hän esiintyi kauden aikana kolmessa ottelussa.
Barcelonan pitkäaikaisen puolustajan Sergi Barjuanin siirryttyä kaudeksi 2002–2003 Atléticoon nosti uusi valmentaja Louis van Gaal Navarron edustusjoukkueeseen ykkösvaihtoehdokseen tämän pelipaikalla. Navarro sai luottoa sekä kotimaan sarjassa että Mestarien liigassa, mutta Sevillaa vastaan pelatussa kauden 13. sarjaottelussa saatu vakava vasemman polven eturistisidevamma katkaisi hyvin alkaneen uran väliaikaisesti. Toivuttuaan vammasta Navarro lainattiin tammikuussa 2004 Albaceteen, jossa hän pelasi kauden loppupuolella seitsemän ottelua.
Kaudella 2004–2005 Barcelonan voittaessa sarjamestaruuden Navarrolle oli vain vähän käyttöä Frank Rijkaardin valmentamassa joukkueessa ja kaudeksi 2005–2006 hänet lainattiin uudelleen, tällä kertaa Baleaareille Mallorcan joukkueeseen. Mallorcassa Navarro oli alusta lähtien avauskokoonpanon pelaaja ja kauden päätteeksi siirrosta tehtiin pysyvä. Navarron sopimus Mallorcan olisi ulottunut kesään 2012, mutta kesäkuussa 2008 hänen ilmoitettiin siirtyvän viiden vuoden sopimuksella Sevillaan.
Mallorcassa esittämiensä hyvien otteiden myötä Navarro valittiin Espanjan maajoukkueen kokoonpanoon kesän 2008 EM-kilpailuihin, jossa Espanja voitti mestaruuden. Ensiesiintymisensä maajoukkueessa hän teki kilpailuihin valmistavassa harjoitusottelussa Yhdysvaltoja vastaan 4. kesäkuuta 2008. Hän on pelannut myös Katalonian epävirallisessa maajoukkueessa.
Saavutukset

Espanjan pääsarjamestaruus: 2005
Euroopan-mestaruus: 2008
Ethel Lina White

Ethel Lina White (1876 Abergavenny, Monmouthshire, Britannia – 1944 Lontoo, Britannia) oli brittiläinen rikoskirjailija, jonka tunnetuin teos on The Wheel Spins (1936). Alfred Hitchcock ohjasi kirjan pohjalta elokuvan Nainen katoaa (1938).
White aloitti kirjoittamisen jo lapsena ja lähetti kirjoitelmia ja runoja lastenlehtiin. Myöhemmin hän kirjoitti novelleja ja muutaman vuoden kuluttua kirjoja.
White luopui työstään valtion palveluksessa voidakseen keskittyä kirjoittamiseen. Hänestä tuli sittemmin 1930- ja 1940-luvuilla Britannian ja Yhdysvaltojen tunnetuimpia rikoskirjailijoita. Hänen ensimmäiset kolme kirjaansa ilmestyivät 1927–1930, ja ne olivat tavanomaisia romaaneja. Ensimmäinen rikosromaani Put Out the Light ilmestyi 1931.
Whiten teokset ovat saaneet uutta huomiota 2000-luvulla sen jälkeen kun teoksen The Lady Vanishes  näyttämöversio kiersi Britanniaa vuonna 2001 ja BBC esitti teoksesta lyhennetyn luetun version.
Teokset

The Wish-Bone, 1927
Twill Soon Be Dark, 1929
The Eternal Journey, 1930
Put Out the Light, 1931
Fear Stalks the Village, 1932
Some Must Watch, 1933, Robert Siodmak on ohjannut teoksen pohjalta 1946 jännityselokuvien klassikon Kierreportaat, uusintaversio televisiolle vuonna 2000
Wax, 1935
The First Time He Died, 1935
The Wheel Spins, 1936, Alfred Hitchcock ohjasi teoksen pohjalta 1938  elokuvan Nainen katoaa, uusintaversio samalla nimellä Nainen katoaa vuodelta 1979
The Third Eye, 1937
The Elephant Never Forgets, 1937
Step in the Dark, 1938
While She Sleeps, 1940
She Faded into Air, 1941
Midnight House, 1942, elokuva vuodelta 1945 nimellä Talo, missä kauhu asui
The Man Who Loved Lions, 1943
They See in Darkness, 1944
Aiheesta muualla

The Spiral Staircase Australian Project Gutenbergissa
She Faded into Air Australian Project Gutenbergissa
Executioner's Song

| Executioner's Song Razor |
| --- | --- | --- |

Studioalbumin tiedot
 Äänitetty : joulukuu 1984
 Julkaistu: huhtikuu 1985
 Tuottaja(t): Terry Marostega, Razor
 Tyylilaji: speed metal
 Kesto: 37.10
 Levy-yhtiö: Viper
Razorin muut julkaisut
| Armed & Dangerous 1984 | Executioner's Song 1985 | Evil Invaders 1985 |
Executioner's Song on Razorin ensimmäinen studioalbumi, joka julkaistiin vuonna 1985.
Kappalelista

Take This Torch – 3:18
Fast and Loud – 4:20
City of Damnation – 3:45
Escape the Fire – 3:36
March of Death – 3:45
Distant Thunder – 4:05
Hot Metal – 2:21
Gatecrasher – 3:01
Deathrace – 3:30
Time Bomb – 3:46
The End – 2:08
Jäsenet

Stace McLaren – laulu
Dave Carlo – kitarat
Mike Campagnolo – basso
Mike Embro – rummut
Aiheesta muualla

Executioner's Song Discogsissa. (englanniksi)
Albumi Executioner's Song Encyclopaedia Metallum -sivustolla (englanniksi)
Exe (joki Englannissa)

| Exe |
| --- | --- |
 Exen estuaari ja Exmouthin kaupunki.
Alkulähde:  Exmoor, Somerset
Laskupaikka:  Exmouth, Englannin kanaali
Pituus:  97 km

Exe on noin 97 kilometriä pitkä joki, joka virtaa Somersetin ja Devonin kreivikunnissa Lounais-Englannissa. Se saa alkunsa Exmoorin nummilta läheltä Simonsbathin kylää, vain noin 8 kilometrin päästä Bristolin kanaalista. Sieltä se virtaa etelään ja ohittaa Tivertonin ja Exeterin kaupungit. Pian Exeterin jälkeen se levenee estuaariksi, joka yhtyy Englannin kanaaliin Exmouthin kohdalla.
Exejoesta kalastetaan lohia ja taimenia ja estuaarin alueella harrastetaan purjehdusta. Joen ylävirralla on paperitehtaita ja jauhomyllyjä.
Historia

Roomalaiset rakensivat vuonna 50 Exeterin paikalle linnakkeen, sillä se oli joen viimeinen ylityspaikka ennen merta. Seuraavien vuosisatojen aikana Exeteristä muodostui tärkeä kauppapaikka, jonka toiminta keskittyi sen sataman ympärille. Devonin kreivitär Isabella de Fortibus rakennutti joelle padon 1270- tai 1280-luvulla ohjatakseen vettä omistamiinsa myllyihin. Pato esti suuria laivoja pääsemästä Exeteriin, minkä seurauksena satama siirtyi siitä alavirtaan sijaitsevaan Topshamiin.
Vuonna 1566 vihittiin käyttöön Exeterin kanava, Englannin ensimmäinen laivakanava, jota pitkin laivat pääsivät jälleen kaupungin satamaan Turfin sulun kautta. Ylävirralla sijaitsevassa Tivertonin kaupungissa joesta saatiin vesivoimaa villateollisuuden käyttöön.
Historian aikana Exe on tulvinut yli äyräidensä useita kertoja. Tulvat ovat tuhonneet kirkkoja ja muita rakennuksia Exeterissä ja aiheuttaneet tuhoja myös Tivertonissa ja muissa kaupungeissa sekä maaseudulla. Tulviin joudutaan yhä varautumaan paikoitellen joen varrella. Exeteriin rakennettiin 1970-luvulla valleja ja kanavia tulvantorjuntaa varten.
Luonto

Exejoen suulla sijaitsevat Exmouth ja Dawlish Warrenin luonnonsuojelualue ovat arvokkaita lintuvesiä. Niiden alueella voi nähdä muun muassa avosettejä, kuoveja, sorsia, sepelhanhia, meriharakoita, suosirrejä, punajalkavikloja, tundrakurmitsoja ja kuireja.
Exestä on perinteisesti kalastettu lohta – vuonna 1924 joesta pyydettiin peräti 29 kilogramman painoinen yksilö. Lohikannat ovat kuitenkin taantuneet kaikissa Devonin joissa, ja viranomaiset yrittävät palauttaa niitä entiselleen.
Yläjuoksullaan Exe virtaa soisilla nummilla, metsissä ja syvissä laaksoissa. Siellä sijaitsee myös Wimbleballin tekojärvi, johon johdetaan vettä joesta.
Aiheesta muualla

Kuvia tai muita tiedostoja aiheesta Exe (joki Englannissa) Wikimedia Commonsissa
Encyclopedia Galactica

Encyclopedia Galactica on alun perin Isaac Asimovin Säätiö-sarjan romaaneissa keskeisessä osassa esiintyvä tietosanakirja.
Säätiö

Asimovin Säätiö-romaanissa Hari Seldonin perustama Galaktisen tietosanakirjan kokoajajoukko kerätään Terminus-planeetalle. Osoittautuu, että tietosanakirjan kokoaminen ihmiskunnan tietouden kokoamiseksi on vain sivutarkoitus ihmiskunnan pelastamiseksi, ja paino siirtyy tiedon käyttämiselle.
Muussa käytössä > Fiktiossa

Robert A. Heinleinin teoksessa To Sail Beyond the Sunset (1987) viitataan ensyklopediaan
Arthur C. Clarken ja Gentry Leen teoksessa Rama II (1989) viitataan ensyklopediaan
Tietosanakirja mainitaan myös Linnunradan käsikirja liftareille -kirjasarjassa. Siinä Linnunradan käsikirja on syrjäyttänyt Encyclopedia Galactican pääasiallisena tietoteoksena.
Muussa käytössä > Ei-fiktiossa

Carl Saganin teoksessa Cosmos (1980) sekä samannimisessä televisiosarjassa.
Ensyklopedian on joskus arvioitu vaikuttaneen Wikipedian kehitykseen.
FS Kersaint

Kersaint on ollut viiden Ranskan laivaston aluksen nimenä.
FS Kersaint (1869), 6-tykkinen 1. luokan sluuppi
FS Kersaint (1897), 2. luokan risteilijä
Amiral de Kersaint, kuljetusalus
FS Kersaint (1931), Vauquelin-luokan hävittäjä
FS Kersaint (D622), hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FS Kersaint”, voi hakea sivunnimihaulla, laajalla sivunnimihaulla tai tekstihaulla.
Ettore Artini

| Ettore Artini |
| --- | --- |

Henkilötiedot
Syntynyt: 29. elokuuta 1866 Milano, Italia
Kuollut: 7. maaliskuuta 1928 Milano, Italia
Kansalaisuus:   Italian kuningaskunta
Ammatti:  mineralogi
Muut tiedot
Koulutus: Luonnontieteet Firenzen yliopisto
Ettore Artini (29. elokuuta 1866 – 7. maaliskuuta 1928) oli italialainen mineralogi. Artini väitteli tohtoriksi Firenzessä vuonna 1887. Hän toimi Pavian yliopistossa vuoteen 1893. Vuonna 1911 hänet nimitettiin professoriksi Milanon teknilliseen korkeakouluun.
Fourní

Fourní (kreik. Φουρνή tai Φουρνί) voi viitata seuraaviin paikkoihin Kreikassa:
Fourní, minolaisaikaisen hautausmaan arkeologinen kohde Kreetan saarella
Fourní, kylä Kreetan saarella Ágios Nikólaoksen kunnassa Lasíthin alueyksikössä
Elmeri Eronen

| Elmeri Eronen> Henkilötiedot |
| --- | --- |
Syntynyt: 27. tammikuuta 1995 (ikä 29) Turku, Suomi
Kansalaisuus:   Suomi
Jääkiekkoilija
Lempinimi:  Kissa
Pelipaikka:  puolustaja
Maila:  oikea
Pituus:  176 cm
Paino:  87 kg
Seura
Seura:  Timrå IK
Sarja:  SHL
Pelinumero:  63
Pelaajaura
Pääsarjaura:  2014–
Aik. seurat:  TPS (SML) HPK (SML)
Elmeri Antero Eronen (s. 27. tammikuuta 1995 Turku) on suomalainen jääkiekkopuolustaja, joka pelaa Ruotsin SHL-liigan Timrå IK:ssa. Eronen laukoo oikealta.
Ura > Maajoukkueura

Eronen on pelannut Suomen A-maajoukkueessa 21 ottelua tehopistein 3+2=5. Hän teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Hänet merkittiin Suomen kolmospuolustajapariin hänen kanssaan HPK:ssa pelanneen Niklas Frimanin viereen. Eronen keräsi ottelussa myös yhden kahden minuutin jäähyn estämisestä. Ensimmäisen A-maajoukkuemaalinsa hän teki Karjala-turnauksessa 5. marraskuuta 2020 Helsingin Hartwall Arenassa alle 20-vuotiaiden maajoukkuepelaajista koottua Venäjää vastaan. Eronen putosi viimeisten joukossa Suomen lopullisesta MM-joukkueesta vuoden 2021 turnaukseen.
Eronen on pelannut myös kahdeksan nuorten ja 11 poikien maaottelua.
Muuta

Eronen valmistui ylioppilaaksi Kerttulin lukiosta keväällä 2016. Hänen isänsä Kimmo Eronen on entinen jääkiekkopuolustaja, joka oli omalla urallaan voittamassa TPS:n kolmea peräkkäistä Suomen-mestaruutta vuosina 1999–2001. Hän voitti myös yhden Ruotsin- sekä Tanskan-mestaruuden.